**Opis predmetu zákazky**

1. **Identifikácia verejného obstarávateľa**

**Názov:** Banskobystrický samosprávny kraj

**Sídlo:** Námestie SNP 23, 974 01 Banská Bystrica

**Štatutárny zástupca:** Mgr. Ondrej Lunter, predseda Banskobystrického samosprávneho kraja

**IČO:** 37 828 100 **DIČ:** 2020919098

2. **Druh zákazky**

Stavebné práce

3. **Predmet zákazky**

**„SOŠ technická Lučenec – novostavba edukačného centra, rekonštrukcia objektu školy a spoločenského objektu“**

4. **Opis a rozsah predmetu zákazky**

Názov stavby:

SOŠ technická Lučenec – novostavba edukačného centra, rekonštrukcia objektu školy a spoločenského objektu

Miesto stavby:

Dukelských Hrdinov 2, 984 01 Lučenec, a to na pozemkoch registra „C“ parc. KN-C č. 3829/1, 3829/9, 3829/10, 3859, 3863/2, zapísaných na liste vlastníctva č. 7734, vedených Okresným úradom Lučenec, katastrálny odbor.

Riešené jestvujúce objekty spolu s navrhovanou prístavbou slúžia pre potreby školy. Funkcia navrhovanej stavby je zrejmá už z názvu stavby. Súčasťou navrhovanej stavby je aj úprava priľahlej zelene. Navrhovanými úpravami sa nemení pôvodný účel objektov. Úpravy na jestvujúcich objektoch budú zvyšovať teplotechnický komfort budovy. Navrhovanou stavbou sa nemení priestorové usporiadanie ani funkčné využívanie územia. Stavba svojimi technickými, konštrukčno-fyzikálnymi a technologickými parametrami, dispozičným usporiadaním a výrazom vyhovovať svojmu účelu a spĺňať všetky požiadavky platnej legislatívy a STN.

Riešené objekty spolu s navrhovanou prístavbou sa nachádzajú v areáli Strednej odbornej školy technickej, ide o jestvujúcu školské zariadenia. Predmetné pozemky sú na katastri evidované ako Zastavaná plocha a nádvorie vo vlastníctve BBSK.

Zostáva zachovaný pôvodný urbanistický koncept územia – pôvodné budovy školského zariadenia zostávajú.

Navrhovaná prístavba sa nachádza v areáli SOŠ Technickej v Lučenci.

Navrhované stavebné úpravy sa týkajú jest. objektov budovy školy a budovy spoločenského objektu v areáli SOŠ Technickej v Lučenci. Predmetom úprav je:

- fasáda objektov SO101 a 102

- strecha objektu SO101

- vnútorná elektroinštalácia, osvetlenie a bleskozvod objektov SO101 a 102

- stavebné úpravy v interiéri objektov SO101 a 102 (vysprávky omietok, výmena podlahy, nové podhľadové konštrukcie a pod....)

V záujmovom území stavby sa nenachádzajú žiadne chránené územia ani pamiatkové rezervácie. Pri uskutočňovaní stavby je nutné rešpektovať podmienky určené v platných predpisoch a normách na zabezpečenie ochrany verejného dopravného a technického vybavenia územia.

Navrhovaná prístavba Edukačného centra je založená na základovej doske na penovom skle, navrhnutá je plochá zelená strecha s extenzívnou zeleňou. Objekt je navrhnutý ako drevokonštrukcia.

Celá budova je navrhnutá do energetickej kategórie A0, vnútorné prostredie je vetrané nútene, pomocou rekuperácie vzduchu, výmenu vzduchu ako aj vykurovanie je riadené systémom merania a regulácie.

Navrhované a riešené stavebné objekty:

SO 101 – Hlavný objekt školy

SO 102 – Spoločenský objekt

SO 103 – Edukačné centrum – prístavba k spoločenskému objektu

SO 104 – Dažďová kanalizácia

SO 105 – Požiarna nádrž

Doba na realizáciu:

Odovzdanie Diela Objednávateľovi do 300 dní odo Dňa účinnosti Zmluvy o dielo